**Νεκτάριος Παπαδογιάννης**

**Τηλ: 2831021904**

**e-mail: npapadogiannis@staff.teicrete.gr**

**Σύντομο Βιογραφικό**

Καθηγητής Κυματικής Φυσικής, Ακουστικής και Οπτικής του τμήματος Μουσικής Τεχνολογίας & Ακουστικής του Τ.Ε.Ι. Κρήτης. Είναι διευθυντής και ιδρυτής του εργαστηρίου Ακουστικής & Οπτικής Τεχνολογίας του Τ.Ε.Ι. Κρήτης και συν-ιδρυτής (μαζί με τον καθηγητή Μιχάλη Ταταράκη) του Κέντρου Φυσικής Πλάσματος και Laser (www.cppl.teicrete.gr) του Τ.Ε.Ι. Κρήτης.

Γεννήθηκε το 1968 στο Ρέθυμνο Κρήτης και σπούδασε Φυσική στο Πανεπιστήμιο Κρήτης στο Ηράκλειο από όπου αποφοίτησε το 1990. Έλαβε μεταπτυχιακό δίπλωμα ειδίκευσης το 1992 στην Ατομική και Μοριακή Φυσική το 1992 από το ίδιο τμήμα και το διδακτορικό του δίπλωμα στην πειραματική Φυσική(σε συνεργασία με το Πανεπιστήμιο Bernard Lyon I και το ΙΤΕ) το 1996. Υπηρέτησε στην Πολεμική Αεροπορία από το 1996-1998.

Εργάστηκε στο ΙΤΕ από το 1998-2000 ως συνεργαζόμενος ερευνητής. Το 2000 εκλέχτηκε λέκτορας στην Πολυτεχνική Σχολή του ΑΠΘ και το 2001 Ειδικός Επιστήμονας Β’ Βαθμίδας στο ΙΤΕ όπου υπηρέτησε μέχρι το 2003. Από το 2001-2004 δίδαξε στο Μεταπτυχιακό Πρόγραμμα Μικροηλεκτρονικής Οπτοηλεκτρονικής του Πανεπιστημίου Κρήτης, από το 1999-2002 στο πρόγραμμα εξομοίωσης πτυχίων διδασκάλων του Πανεπιστημίου Κρήτης και από το 1999-2003 ως επιστημονικός συνεργάτης στο ΤΕΙ Κρήτης. Το 2003 εκλέχτηκε Αναπληρωτής Καθηγητής στο ΤΕΙ Κρήτης και το 2007 εξελίχθηκε σε Τακτικό Καθηγητή. Από το 2004 έως το 2010 ήταν προϊστάμενος στο τμήμα Μουσικής Τεχνολογίας και Ακουστικής και από το 2010 έως σήμερα μέλος του Συμβουλίου του ΕΛΚΕ ΤΕΙ Κρήτης.

Έχει κατά καιρούς εργαστεί σε πολλά εργαστήρια στο εξωτερικό όπως Laser Plasma Laboratory, Max Planck Institute for Quantum Optics, Garching, Munich Germany (Honorary Visitor), Laboratoire d' Optique Appliquée (LOA) ENSTA-Ecole Polytechnique, Palaiseau Cedex Paris France, Bernard Lyon I, Lyon France, Imperial College, London, UK , Rutherford Appleton Laboratory, Oxford, UK και K.F.K.I. Institute, Solid State Physics Division Budapest Hungary.

Έχει δημοσιεύσει 43 άρθρα σε κορυφαία διεθνή επιστημονικά περιοδικά Φυσικής τα οποία έχουν τύχει σημαντικότατης αναγνώρισης (πάνω από 900 ετεροαναφορές, h index = 15). Η έρευνά του στην αλληλεπίδραση υπερβραχέων παλμών laser με την ύλη για την δημιουργία δευτερογενών ηλεκτρομαγνητικών και ελαστικών κυμάτων οδήγησε το 1999 σε διεθνή πρωτιά (ανακάλυψη ηλεκτρομαγνητικών παλμών με χρονοδιάρκεια atto-second). Έχει δεκάδες παρουσιάσεις σε διεθνή συνέδρια του τομέα του πολλές από αυτές με πρόσκληση, έχει προεδρεύσει σε υπο-συνεδρίες των συνεδρίων αυτών. Έχει συμμετάσχει σε 21 Εθνικά και Ευρωπαϊκά προγράμματα, σε 6 από αυτά ως επιστημονικός υπεύθυνος.

Είναι μέλος του Επιτροπής Διαβούλευσης του Δήμου Ρεθύμνου εκπροσωπώντας το ΤΕΙ Κρήτης και μέλος της επιτροπής εκπροσώπησης γονέων του Πειραματικού Γυμνασίου του Πανεπιστημίου Κρήτης στο Ρέθυμνο, επίσης είναι μέλος του Συλλόγου Γονέων και Κηδεμόνων του 14ου Δημοτικού Σχολείου Ρεθύμνου.